ມຽນມາ ບັນລຸ ຂໍ້ຕົກລົງສັນຕິພາບ ກັບຊົນເຜົ່າສານ
ລັດຖະບານມຽນມາ ໄດ້ລົງນາມ ໃນຂໍ້ຕົກລົງ ສັນຕິພາບ ກັບກໍາລັງປະກອບອາວຸດ ຊົນເຜົ່າສານ.
ສື່ມວນຊົນມຽນມາແຈ້ງໃຫ້ຊາບວ່າ ລັດຖະບານໄດ້ລົງນາມໃນຂໍ້ຕົກລົງສັນຕິພາບສະບັບ ນຶ່ງກັບກຳລັງປະກອບອາວຸດເຜົ່າສານ ອັນເປັນພາກສ່ວນນຶ່ງໃນຄວາມພະຍາຍາມເພື່ອ ສ້າງຄວາມປອງດອງຊາດ ລາຍງານສື່ມວນຊົນໃນວັນອັງຄານວານນີ້ກ່າວວ່າ ພວກຜູ້ຕາງໜ້າຂອງຊົນເຜົ່າສານ ແລະ ລັດຖະບານກາງໄດ້ບັນລຸຂໍ້ຕົກລົງສັນຕິພາບ ທີ່ມີ 11 ຂໍ້ກັນໃນເມືອງ Taunggyi ນະ ຄອນຫລວງຂອງລັດສານ ການລົງນາມໃນຂໍ້ຕົກລົງກັນໃນວັນຈັນຜ່ານມານີ້ ເປັນການສືບຕໍ່ປະຕິບັດຕາມຂໍ້ຕົກລົງ ສັນຕິພາບສະບັບກ່ອນໃນລະດັບລັດໃນເດືອນທັນວາ ຜ່ານມານັ້ນ ຂໍ້ຕົກລົງສັນຕິພາບ 11 ຂໍ້ເວົ້າເຖິງເລື້ອງເສດຖະກິດ ການແບ່ງເຂດຕ່າງໆຂອງການຍົກ ຍ້າຍພວກທະຫານບ້ານຊົນເຜົ່າສານແລະການໄຂຫ້ອງການຕິດຕໍ່ກັນແຫ່ງຕ່າງໆ ລັດຖະບານມຽນມາໄດ້ບັນລຸຂໍ້ຕົກລົງຢຸດຍິງໃນວັນພະຫັດຜ່ານມາກັບຄະນະນໍາພາຊົນ ເຜົ່າກະຫລ່ຽງ ກຸ່ມຊົນເຜົ່າທີ່ປະກອບອາວຸດຂະໜາດໃຫຍ່ອີກກຸ່ມນຶ່ງ ຄືອົງການເພື່ອເອກະລາດເຜົ່າ ກະຈິນ ກໍານົດຈະທໍາການພົບປະເຈລະຈາກັບບັນດາເຈົ້າໜ້າທີ່ລັດຖະບານມຽນມາໃນ ວັນພຸດມື້ນີ້ທີ່ຈີນ ຄະນະນໍາພາຂອງເຜົ່າກະຈິນກ່າວວ່າ ການສູ້ລົບກັນລະຫວ່າງພວກ ທະຫານຂອງເຂົາເຈົ້າແລະກໍາລັງຝ່າຍລັດຖະບານ ໄດ້ເຮັດໃຫ້ປະຊາຊົນຈໍານວນ 6 ໝື່ນ ຄົນຕ້ອງອົບພະຍົບຫຼົບໜີຈາກບ້ານເຮືອນຂອງເຂົາເຈົ້ານັບແຕ່ປີແລ້ວນີ້ເປັນຕົ້ນມາ